Public procurement notice: Contract Notice
Published: 2021-06-11
Buyer: Digitális Kormányzati Ügynökség Zártkörűen Működő Részvénytársaság
Country: HU
Contract type: Services
Procedure: Open procedure
CPV classification: 72268000: Software supply services
Submission deadline: 2021-07-09
Award criteria: Lowest price

Technical requirements: Központosított közbeszerzési keretmegállapodás (továbbiakban: KM) kötése, a 301/2018. (XII. 27.) Korm.rendelet hatálya alá tartozó érintett szervezeteknél és önként csatlakozóknál meglévő Forrás rendszerhez kapcsolódó szolgáltatások teljesítése tárgyában. A KM alapján az érintett szervezetek részére legfeljebb 36 hónapos időtartamra vonatkozó ellátás történik, a szolgáltatások biztosításával. Az eljárás tárgya szerinti 1 db ellátási csomag tételes árlistáját a műszaki leírás szerinti 46 db ártáblázat sor képezi. A KM megkötését követően megvalósításra kerülő egyedi beszerzések konkrét mennyisége és – a KM részét képező elemekből összeállított – konkrét tárgya a KM megkötését követően, a közvetlen megrendelés vagy verseny újranyitás [Kbt.105. § (2) bek. b) pont és 109. § (6) bek. a) pont] során kerül meghatározásra, a beszerzés konkrét tárgya által megkívánt esetben mennyiségi eltérés vagy opcionális rész megadásával. Ld. még a közbeszerzési dokumentumokban!
MAGYARORSZÁG, az Érintett Szervezetek székhelyei, telephelyei, illetve az általuk kijelölt MAGYARORSZÁGI teljesítési helyek
1. Forrás rendszerhez kapcsolódó szolgáltatások teljesítése tárgyban 1 db ellátási csomag, a műszaki leírásban előírtak és az ajánlatkérő (továbbiakban: AK) által rendelkezésre bocsátott közbeszerzési dokumentumok (s annak részét képező .XLSX fájl, mint elektronikus katalógus form) szerint (keretösszeg: nettó 7 700 000 000 HUF).
A Kbt. 3. § 18. pontja szerinti értelmező rendelkezéssel összhangban a mennyiség a KM megkötésére irányuló jelen eljárásban a keretösszeggel jellemezhető. (A KM megkötését követően megvalósításra kerülő egyedi beszerzések konkrét mennyisége a verseny újranyitások során kerül meghatározásra.)
Ajánlattevőnek a megajánlott szolgáltatások vonatkozásában megfelelő gyártói jogosultsággal kell rendelkeznie a megalapozott ajánlattétel érdekében.
2. A részekre történő ajánlattétel biztosítása nem lehetséges, tekintettel arra, hogy az Érintett Szervezeteknél meglévő a Forrás rendszerhez kapcsolódó szolgáltatások sokféle kombinációja nem teszi lehetővé a beszerzés tárgyának termékcsoportonkénti megbontását, és jelen közbeszerzési eljárás kapcsán nincs olyan funkcionális/gazdasági/területi, vagy egyéb szempont, mely alkalmas lehet önálló közbeszerzési rész(ek) definiálására.
3. Az eljárás több ajánlattevővel történő keretmegállapodás megkötésére irányul. [Kbt.104. § (3)] Az egyedi szerződések megkötésére a Kbt.105. § (2) bek. c) pontja szerint kerülhet sor.
4. AK alkalmazza a Kbt. 81. § (5) bekezdését. A Kbt. 81. § (5) bek. alapján AK az ajánlatok bírálatát – az egységes európai közbeszerzési dokumentumban (továbbiakban: EEKD) foglalt nyilatkozat alapján – az ajánlatok értékelését követően végzi el. AK a keretszám szerinti legkedvezőbb és az azt követő további 1 legkedvezőbb ajánlatot benyújtó ajánlattevő vonatkozásában végzi el a bírálatot.
5. AK a Kbt. 76. § (2) bek. a) pontja szerinti legalacsonyabb ár értékelési szempontot alkalmazza, tekintettel arra, hogy az ajánlatkérő igényeinek valamely konkrétan meghatározott minőségi és műszaki követelményeknek megfelelő szolgáltatás felel meg, és a gazdaságilag legelőnyösebb ajánlat kiválasztását jelen esetben további minőségi jellemzők nem, csak a legalacsonyabb ár értékelése szolgálja [Kbt. 76. § (5) bekezdés]. Az összehasonlítás alapját az ajánlattevő által a 46 darab ártáblázat sorra megajánlott áfa nélkül számított összesített ajánlati ár képezi.
6. AK a Kbt.75. § (6) bek. alapján megadja, hogy az eljárásban alkalmazza a Kbt.75.§ (2) bek. e) pontját. A Kbt. 104. § (5) bekezdésben foglaltakra tekintettel az eljárás akkor is eredménytelennek nyilvánítható, ha csak egy érvényes ajánlatot nyújtottak be.
7. A keretmegállapodás alapján verseny újranyitásával megvalósuló beszerzés a Kbt. 53. § (5)–(6) bek. szerinti feltételes közbeszerzésként is történhet, ez esetben az Érintett Szervezet köteles a verseny újranyitása ajánlattételi felhívásában ismertetni a Kbt. 53. § (5)–(6) bek. szerinti körülményt.
A keretmegállapodás hatályba lépését követő 24 hónap a keretmegállapodás szerződéskötési időszaka, mely időszak alatt van lehetőség a keretmegállapodás keretösszege erejéig a közvetlen megrendelésekre, és a verseny újranyitások megindítására, és annak eredményeképpen az egyedi szerződés megkötésére, illetve ezek teljesítésére. A keretmegállapodás alapján nem indítható meg olyan verseny újranyitás, továbbá nem köthető meg olyan szerződés, amely a keretmegállapodás keretösszegének túlteljesítését eredményezné.
— Ajánlatkérő döntése alapján a keretmegállapodás a szerződéskötési időszak időtartama alatt egy alkalommal legfeljebb 6 hónappal meghosszabbítható azzal, hogy a meghosszabbítás miatti keretösszeg-emelkedés nem lehet több, mint a keretösszeg 30 %-a. A 6 hónapos hosszabbítás a szerződéskötési időszak – és egyben a Keretmegállapodás összesen 39 hónapos időtartamának – meghosszabbodását eredményezi,
— Amennyiben a közvetlen megrendelések és az egyedi szerződések összértéke eléri a keretösszeget (meghosszabbítás esetén a keretösszeg-emelkedéssel számított keretösszeget értve ezen), úgy a szerződéskötési időszak lezárul. Ebben az esetben az eredetileg meghatározott 24 (hosszabbítás esetén 30) hónapnál korábban lezáruló szerződéskötési időszak miatt a Keretmegállapodás összesen 39 (hosszabbítás esetén 45) hónapos időtartama annyival csökken, amennyi idővel korábban lezárul a szerződéskötési időszak,
— A szerződéskötési időszakot követi az ún. szerződés teljesítési időszak, amely 12 hónap időtartamú. Ezen időszak alatt új verseny újranyitás nem indítható, szerződés nem köthető. A szerződés teljesítési időszak a szerződéskötési időszakban létrejött közvetlen megrendelések és megkötött szerződések teljesítésére, illetve a megkezdett teljesítések befejezésére szolgál,

Eligibility requirements: Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1)–(2) bekezdéseiben, továbbá a Kbt. 63. § (1) bekezdés c) pontjában meghatározott kizáró okok bármelyike fennáll. Öntisztázás: a Kbt. 64. § (1)–(2) bek. alapján. Előzetes igazolási mód (ajánlatban benyújtandó): A kizáró okok fenn nem állását a 321/2015.(X. 30.) Korm. rendelet (továbbiakban: KR.) 1–4.§ rendelkezései szerint kell igazolni. Az ajánlattevő és az alkalmasság igazolásában részt vevő gazdasági szereplő a KR. 4. § (1)–(2) bekezdése alapján, az egységes európai közbeszerzési dokumentum (továbbiakban: EEKD) kitöltésével köteles előzetesen igazolni, hogy nem tartozik a Kbt. 62. § (1)–(2) bekezdésének, továbbá a Kbt. 63. § (1) bekezdés c) pontjának hatálya alá. A KR. 3. § (3), (5) bekezdései alapján az alkalmasság igazolásában résztvevő szervezetek és a közös ajánlattevők vonatkozásában, a nevükben eljárni jogosult ajánlattevő külön-külön tölti ki az EEKD űrlapot az EKR rendszerben. A KR. 2. § (3) bekezdés a) pontjára tekintettel az EEKD űrlapon az ajánlattevőnek fel kell tüntetnie az ajánlat benyújtásakor már ismert alvállalkozókat, amelyeknek a kapacitásaira nem támaszkodik (az EEKD II. rész D. pontja is kitöltendő). A KR. 15. § (2) bekezdése alapján azon alvállalkozók tekintetében, amelyek nem vesznek részt alkalmasság igazolásában az ajánlattevő a Kbt. 67. § (4) bekezdése szerinti nyilatkozatot nyújt be az EKR-ben biztosított űrlap kitöltésével. Igazolási mód (igazolásra felhívás esetén benyújtandó): Ajánlatkérő által a Kbt. 69. § (4)–(7) bekezdése alapján a kizáró okok igazolására felhívott MAGYARORSZÁGON letelepedett ajánlattevő esetén a KR. 4. §, a 8. § és 9. § b) pont, illetve nem MAGYARORSZÁGON letelepedett ajánlattevő esetén, a 4. §, a 10. § és a 11. § b) pont alapján kell igazolnia, hogy nem tartozik a Kbt. 62. § (1)–(2) bekezdésében, továbbá a Kbt.63. § (1) bekezdés c) pontjában meghatározott kizáró okok hatálya alá, figyelemmel a KR. 12–13. §-ban, valamint a 14. § és 16. §-ban foglaltakra is. A KR. 15. § (1) bekezdése alapján az ajánlattevő az alkalmasság igazolásában részt vevő alvállalkozó vagy más szervezet vonatkozásában csak az EEKD űrlapot köteles kitölteni a Kbt. 62. §-ában és Kbt. 63. § (1) bekezdés c) pontjában foglalt kizáró okok hiányának igazolása érdekében. Ajánlatkérő kizárja az eljárásból azt az ajánlattevőt (közös ajánlattevőt), alvállalkozót, alkalmasság igazolásában részt vevő szervezetet, aki az előírt kizáró okok hatálya alá tartozik, vagy aki részéről a kizáró ok az eljárás során következett be [Kbt.74. § (1) bek.]. A Kbt. 69. § (11a) bekezdése alapján ajánlattevő nyilatkozhat AK egy korábbi közbeszerzési eljárásában az EKR-ben elektronikus úton már benyújtott igazolás figyelembevételéről. Ajánlatkérő felhívja az ajánlattevő figyelmét a KR. 18. §-ában foglaltakra. Az ajánlatban ajánlattevőnek nyilatkoznia kell folyamatban levő változásbejegyzési eljárásról, nemleges tartalom esetén is (EKR űrlap kitöltésével). Folyamatban lévő változásbejegyzési eljárás esetében az ajánlattevő az ajánlathoz köteles csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást.